《正仲入鄞叙怀送别二首１》
宋代·舒岳祥

遇事无心心自放，如今心事放尤难。
酒开愁绪汤浇雪，书润枯肠火养丹。
欹枕啼鸦分晓色，把杯归雁破春寒。
君来访我连朝雨，三日新晴理去鞍。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。